מבצר ראש מיה

מבצר ראש מיה (פירוש: ראש מים) היא מצודת דרכים צלבנית על ראש גבעה בלב שכונת רוממה הישנה בחיפה. חלקה של המצודה קבור וחלקה מעל פני השטח. המבצר קיים עוד מתקופת הברונזה אך כיום ניתן לראות רק את השרידים של מבצר צלבני. המקום מוזכר בכתבים מתקופת בית שני והמרד הגדול כמקום יישוב מבוצר. המצודה התקיימה תחת שלטון הצלבנים בממלכה הצלבנית השנייה בין המאה ה-12 למאה ה-13 אך זו היא הערכה בלבד מכיוון שבמקום נערכו עד היום חפירות חלקיות. המבצר חוזק עוד על ידי מי שלימים יקבע כמקים חיפה החדשה דאהר אל-עומר, אף מסופר כי אל-עומר אמר כי אפילו זבוב לא יכול לעבור בעיר התחתית הנמל מבלי שניתן יהיה לצפות בו מהמצודה.

במבצר קיימים מספר מבנים ובורות מים וייתכן כי היה מוקף חומה. בחפירות ארכאולוגיות שנעשו במקום ב-1973 ו-1974 בראשות ד"ר משה פראוסניץ נמצאו שרידים מהתקופה הרומית ומתקופת החשמונאים. מידות המבנה הבולט בשטח הן 20.8 מטרים ממזרח למערב, ו-13.2 מטרים מצפון לדרום ועובי הקירות הוא 2.5 מטרים.

בראש מיה אתר ההנצחה "חורשת הבנים" ואנדרטה, לזכר הנופלים בני רוממה.

ראו גם
 רוממה (חיפה)

לקריאה נוספת
 Denys Pringle, Rushmia, Khirbat, in Secular buildings in the Crusader Kingdom of Jerusalem: an archaeological Gazetteer, Cambridge University Press, (1997), pp. 90-91
 Boas, Adrian J. (2010). Domestic Designs - Rural Housing. In Domestic Settings: Sources on Domestic Architecture and Day-to-Day Activities in the Crusader States (p. 107). BRILL.
 Prausnitz, Moshe. W. (1975). Rosh Maya (Kh. Rushmiya), Haïfa. Revue Biblique, 82(4), 591–594.
 Pringle, Denys (1998). Rushmiya, Kh. (no. 193). In The Churches of the Crusader Kingdom of Jerusalem: A Corpus: Volume 2, L-Z (excluding Tyre) (p. 205). Cambridge University Press.

קישורים חיצוניים

 , זמן חיפה
 

חיפה: אתרים ארכאולוגיים
מבצרי צלבנים בארץ ישראל
אתרים ארכאולוגיים בכרמל
רובע רמות הכרמל
רוממה (חיפה)